钦定古今图书集成/明伦汇编/闺媛典/第341卷 > 荀崧小女
## 钦定古今图书集成/明伦汇编/闺媛典/第341卷 > 荀崧小女

按《晋书列女传》，“荀崧小女灌，幼有奇节。崧为襄城太
守，为杜曾所围，力弱食尽，欲求救于故吏平南将军
石览，计无从出。灌时年十三，乃率勇士数十人，逾城
突围，夜出，贼追甚急，灌督厉将士，且战且前，得入鲁
阳山，获免，自诣览乞师。又为崧书与南中郎将周访
请援，仍结为兄弟。访即遣子抚率三千人会石览，俱”
救崧，贼闻兵至，散走，灌之力也。